Document ID: 31988R1470

*****
ΚΑΝΟΝΙΣΜΟΣ (ΕΟΚ) αριθ. 1470/88 ΤΗΣ ΕΠΙΤΡΟΠΗΣ
της 27ης Μαΐου 1988
για τροποποίηση των κανονισμών (ΕΟΚ) αριθ. 626/85 και (ΕΟΚ) αριθ. 682/86 σχετικά με την πώληση μη μεταποιημένων σταφίδων και ξηρών σύκων από τους οργανισμούς αποθεματοποιήσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 3909/87 (2), και ιδίως το άρθρο 8 παράγραφος 8,
τον κανονισμό (ΕΟΚ) αριθ. 1277/84 του Συμβουλίου της 8ης Μαΐου 1984 για τον καθορισμό των γενικών κανόνων του καθεστώτος ενισχύσεως στην παραγωγή στον τομέα των μεταποιημένων οπωροκηπευτικών (3), και ιδίως το άρθρο 6 παράγραφος 1,
Εκτιμώντας:
ότι το άρθρο 6 παράγραφος 1 του κανονισμού (ΕΟΚ) αριθ. 626/85 της Επιτροπής της 12ης Μαρτίου 1985 σχετικά με την αγορά, πώληση και αποθεματοποίηση μη μεταποιημένων σταφίδων και ξηρών σύκων από τους οργανισμούς αποθεματοποιήσεως (4), όπως τροποποιήθηκε από τον κανονισμό (ΕΟΚ) αριθ. 344/86 (5), και το άρθρο 2 παράγραφος 1 του κανονισμού (ΕΟΚ) αριθ. 682/86 της Επιτροπής της 4ης Μαρτίου 1986 σχετικά με την πώληση, από τους οργανισμούς αποθεματοποιήσεως, μη μεταποιημένων σταφίδων για την παρασκευή ορισμένων καρυκευμάτων (6) θεσπίζουν ότι η μεταποίηση των σταφίδων και των ξηρών σύκων πρέπει να περατούται το αργότερο 90 ημέρες μετά την ημερομηνία αποδοχής της αιτήσεως αγοράς· ότι αυτή περίοδος των 90 ημερών που δόθηκε για τη μεταποίηση στην πρακτική απεδείχθη συχνά ανεπαρκής· ότι θα πρέπει, συνεπώς, να παραταθεί η περίοδος αυτή για να διευκολυνθούν και να ενθαρρυνθούν αυτές οι πωλήσεις των προϊόντων που κατέχονται από τους οργανισμούς αποθεματοποιήσεως ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 δεύτερο εδάφιο του κανονισμού (ΕΟΚ) αριθ. 682/86, οι όροι «ενενήντα ημέρες» αντικαθίστανται από τους όρους «εκατόν είκοσι ημέρες».
Άρθρο 2
Στο άρθρο 6 παράγραφος 1 τρίτο εδάφιο του κανονισμού (ΕΟΚ) αριθ. 626/85, οι όροι «ενενήντα ημέρες» αντικαθίστανται από τους όρους «εκατόν είκοσι ημέρες».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαΐου 1988.

Labels: 3
17